— Калі б была мэта паставіць на шалі Прудок і Парыж і выбраць, мусіць, не ведаў бы, што рабіць. Мабыць, месцам жыхарства ўсё ж абраў бы Прудок, але не адмовіўся б мець у Парыжы кватэрку, у якой можна пажыць два-тры месяцы ў год. Парыж прываблівае тым, што там усім і ўсяму ёсць месца. Чалавек па прыродзе сваёй неаднародны, у яго ёсць светлыя і цёмныя бакі, і Парыж дае магчымасць быць розным і пры тым захаваць поўную цэласнасць — тут ёсць адчуванне свабоды, адсутнасць нейкіх папрокаў. Парыж сцягнуў людзей з розных бакоў, тут немагчыма адчуваць сябе чужым: нават у Прудку бывае, што я не адчуваю сябе сваім, а ў Парыжы такога няма.